12 Ka lebaka leo, baratuoa ba ka, ka tsela eo le ’nileng la mamela+ ka eona kamehla, eseng nakong ea ho ba teng ha ka feela, empa joale ka ho ithatela ho eketsehileng nakong ea ho ba sieo ha ka, le ’ne le sebeletse poloko ea lōna ka tšabo+ le thothomelo; 13 etsoe Molimo ke eena eo, ka lebaka la ho khahloa ha hae, a sebetsang+ ho lōna e le hore le rate le be le sebetse.+ 14 Le ’ne le etse lintho tsohle le sa korotle+ ’me le se na likhang,+ 15 e le hore le ka ba ba sa tšoauoeng phoso+ le ba hlokang molato, bana+ ba Molimo ba se nang sekoli har’a moloko o khopameng le o sothehileng,+ oo har’a oona le khanyang le le maseli lefatšeng,+ 16 le tšoere ka thata lentsoe la bophelo,+ e le hore nka ba le sesosa sa thabo e khaphatsehang letsatsing la Kreste,+ hore ha kea ka ka mathela lefeela kapa ka sebetsa ka thata bakeng sa lefeela.+ 17 Ho sa tsotellehe seo, esita le haeba ke ntse ke tšolloa joaloka nyehelo ea seno+ holim ’a sehlabelo+ le tšebeletso ea phatlalatsa eo tumelo e le isitseng ho eona,+ kea nyakalla+ ’me ke thaba le lōna kaofela. 18 Joale ka tsela e tšoanang le lōna le nyakalle ’me le thabe le ’na.+